מבחן פיתוח משחק ב – HTML

עליך לפתח משחק פשוט ב – HTML5.

על הדף אמורים להיות 2 אלמנטים (A ו - Drop zone). (האלמנטים יכולים להיות כל מה שתבחר, נגיד תמונות של כדורסל וסל, או אפילו סתם divs)

* המשחק מתחיל עם 0 נקודות. המטרה היא לצבור 10 נקודות תוך 3 דקות. (יש להציג טיימר ראשי במסך).
* המטרה היא לגרור את אלמנט A לתוך אלמנט Drop zone (Drag And Drop).  
  אלמנט A מופיע על המסך כל 6 שניות. רק 2 שניות אחרי שהאלמנט מופיע, ניתן לגרור אותו, **ולרשות המשתמש חלון זמן של 4 שניות לגרור את A ל – Drop zone**.
* אם המשתמש מספיק לגרור את A לתוך Drop zone בזמן הנתון (4 שניות) – Drop zone מהבהב בצבע ירוק והמשתמש מקבל נקודה אחת.  
  אם הוא לא מספיק הוא מאבד נקודה. (ניתן להגיע לציון שלילי), ו- Drop zone מהבהב בצבע אדום. כמובן שבין אם המשתמש הספיק לגרור את A ל Drop zone, ובין אם לאו, A נעלם ומופיע אלמנט A חדש אחרי 6 שניות ככתוב למעלה.
* כל 20-30 שניות (רנדומלי), יתווסף למסך אלמנט B שיופיע איפשהו ליד אלמנט A (מיקום רנדומלי לבחירתך).

מבחינת זמני הופעה ואינטרקציה עם B, זה זהה ל A. (2 שניות קפוא, ואז חלון זמן של 4 שניות).

* כל עוד אלמנט B נמצא במסך, יש לגרור אותו ורק אותו לתוך ה - Drop zone, וה Drop zone יהבהב בצבע ירוק. אם B נגרר בהצלחה, המשתמש מקבל 2 נקודות. אם לא, יורדות לו 2 נקודות.
* אם משתמש ינסה לגרור את A בזמן ש B פעיל, ברגע שהוא יבצע drop לתוך ה - Drop zone הוא יהבהב בצבע אדום והמשתמש מפסיד 2 נקודות.   
  + דוגמא: אם מופיע אלמנט B, ומשתמש לא גרר אותו אבל כן גרר את A, ירדו לו 4 נקודות. (2 נקודות על כך שהוא גרר את A, ועוד 2 נקודות על כך שהוא לא גרר את B).
  + דוגמא נוספת: אם משתמש לא עושה כלום, הוא יאבד נקודה אחת כל 6 שניות (בהתאם לחוקים למעלה).
* כמו כן, עליך לפתח כפתור שבלחיצה עליו ניתן לעשות Pause למבחן (דהיינו הזמן עוצר). בלחיצה נוספת על הכפתור המבחן ממשיך.
* יש להציג את חלון הזמן של ה – 4 שניות, על מנת שהמשתמש יידע כמה זמן נותר לו.
* נצחון במשחק – אם המשתמש הצליח לצבור 10 נקודות תוך 3 דקות.
* הפסד – אם לא הצליח לצבור 10 נקודות בזמן זה.
* יש להציג טקסט של You won או You lost בהתאם.

יש אקסטרא נקודות על עיצוב נאה 😊

באיזה טכנולוגיות מותר וצריך להשתמש

* JavaScript
* jQuery
* HTML5
* CSS3

באיזה טכנולוגיות אסור להשתמש

* jQuery UI
* כל פריימוורק שהוא (Vue.JS, Angular, React) וכו'